laion/Wikipedia-Exotic huggingface dataset:
Suella Braverman

Sue-Ellen Cassiana "Suella" Braverman (neiuna Fernandes; sündinud 3. aprillil 1980 Londonis Harrow asumis) on Suurbritannia jurist ja poliitik, ta on Konservatiivse Partei liige. Ta oli 6. septembrist 2022 kuni 19. oktoobrini 2022 ja 25. oktoobrist 2022 kuni 13. novembrini 2023 Suurbritannia siseminister. Tema India päritolu vanemad immigreerusid Suurbritanniasse 1960. aastatel Keeniast ja Mauritiuselt. Tema ema Uma Fernandes oli meditsiiniõde ja Brenti linnavolinik ning konservatiivide kandidaat 2003. aasta vahevalimistel ning tema Goas sündinud isa Christie Fernandes töötas elamuühistus. Ta sündis 1980. aastal Londonis Harrow's ja kasvas üles Wembleys. Ta õppis Cambridge'i Ülikooli Queen's College'is õigusteadust ja oli ülikooli konservatiivide assotsiatsiooni president. Samuti õppis ta Prantsusmaal Panthéon-Sorbonne'i ülikoolis Euroopa õigust ja Prantsuse õigust ning lõpetas magistrikraadiga. Aastal 2005 sai tast advokaat Inglismaal ja Walesis. Vandeadvokaadina oli ta spetsialiseerunud äriõigusele, haldusõigusele, immigratsioonile ja planeerimisele. Lisaks Inglismaale ja Walesile on ta litsentseeritud advokaat Ameerika Ühendriikides New Yorgi osariigis. Ta kandideeris esmakordselt 2005. aasta üldvalimistel Leicesteri idapoolses valimisringkonnas, kuid kaotas leiborist Keith Vazile. Ta kandideeris ka 2012. aasta Londoni linnavolikogu valimistel Konservatiivse Partei nimekirjas, kuid ei osutunud valituks. Ta valiti 2015. aasta üldvalimistel Farehami valimisringkonnast alamkojasse 56,1 protsendiga häältest. 2016. aasta Suurbritannia Euroopa Liidu liikmesuse referendumil toetas ta Brexitit ehk Ühendkuningriigi lahkumist Euroopa Liidust. Ta oli Brexiti-meelsete konservatiivide parlamendiliikmete rühma Euroopa uurimisrühma esimees, kuni 2018. aasta jaanuaris määrati ta Brexiti-ministeeriumi parlamentaarseks aseriigisekretäriks. Ta astus tagasi novembris 2018, protesteerides peaminister Theresa May läbiräägitud Brexiti-leppe vastu. Veebruaris 2020 määrati ta Inglismaa ja Walesi ning Põhja-Iirimaa peaprokuröriks. 6. septembrist 2022 kuni 19. oktoobrini 2022 ning 25. oktoobrist 2022 kuni 13. novembrini 2023 oli ta Suurbritannia siseminister. Ta on abielus ja kahe lapse ema. Usutunnistuselt on ta budist; parlamendis andis ta ametivande hoides kätt Dhammapadal. Suella Bravermani koduleht
John Singleton Copley

John Singleton Copley (3. juuli 1738 Boston, Massachusettsi lahe provints – 9. september 1815 London, Inglismaa) oli Inglise-Ameerika kunstnik. Ta tegi põhiliselt portreesid ja maale ajaloolistel teemadel ning oli Ameerika koloniaalaja üks silmapaistvamaid kunstnikke. Copley lapsepõlvest on vähe teada. Kunstiga sai tuttavaks tänu oma kasuisale Peter Pelhamile, kes oli graafik ja graveerija. Enne 20. eluaastat oli Copley juba tunnustatud joonestaja. Peagi avastas ta, et tema oskused avaldusid kõige paremini portreemaali juures. Teda mõjutas rokokoo portreestiil. Portreedel kujutas ta inimesi nende loomulikus töö- või elukeskkonnas, andes oma töödele elavuse ja teravuse, mis ei olnud 18. sajandi Ameerika maalikunstis levinud nähtus. Ta tegi portreesid teiste seas Ameerika iseseisvussõja kangelastest. Kuigi tal oli maalikunsti alal oma kodulinnas Bostonis tööd pidevalt, tahtis ta oma töid tutvustada ka Inglismaal. 1766. aastal esitles ta oma maali "Boy with a Squirrel" Londonis kunstiseltsile Society of Artists. Tema töid kiitsid nii Joshua Reynolds kui ka Benjamin West. Copley abiellus 1769. aastal. Kuigi tema kaaskunstnikud soovitasid tal Euroopas õppima asuda, ei võtnud Copley neid kuulda. Kui Ameerika iseseisvussõja lähenemisega poliitilised ja majanduslikud olud Bostonis halvenema hakkasid, lahkus ta 1774. aasta juunis riigist ja naasnud enam kunagi. Ta asus koos oma abikaasa, laste ja teiste perekonnaliikmetega elama Londondis. Euroopas hakkas ta portreemaalide kõrval tegema ajaloomaale. Üks tema tuntumaid ajaloomaale on "Watson ja hai" ("Watson and the Shark"; 1778), mis kujutab 19. sajandi romantismi ühte tähtsamat teemat: inimese heitlus looduse vastu. 1779. aastal võeti ta Inglismaa Kuningliku Kunstide Akadeemia liikmeks. Inglismaal tehtud maalid olid võrreldes Bostonis tehtud portreemaalidega akadeemiliselt keerukamad ja iseteadlikumad, kuid neis puudus erakordne elulisus ja tungiv realism. Kuigi tema tervis halvenes tema viimastel eluaastatel, jätkas ta maalimist märkimisväärse eduga peaaegu kuni oma surmani. Bostonis on tema järgi nimetatud Bostonis asuvad väljak Copley Square ja hotell Fairmont Copley Plaza. Paul Revere'i portree (1768). Õlimaal lõuendil. Museum of Fine Arts, Boston. "Watson ja hai" ("Watson and the Shark"; 1778). Õlimaal lõuendil. National Gallery of Art, Washington. "Major Peirsoni surm" (1783). Õlimaal lõuendil. Tate Britain, London. John Singleton Copley. Encyclopædia Britannica. Vaadatud 7.10.2017 John Singleton Copley (1738 - 1815). Find A Grave Memorial. Vaadatud 7.10.2017 John Singleton Copley - The Complete Works
Ragnitz

Ragnitz on vald (Gemeinde) Austrias Steiermargi liidumaal Leibnitzi ringkonnas. Valla pindala 20,77 km² ja 2018. aasta alguses elas seal 1469 inimest. Ragnitzi territooriumil asub kolm lossi: Schloss Frauheim, Schloss Laubegg ja Schloss Rohr. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Herm

See artikkel räägib skulptuurist. Kanalisaarte hulka kuuluva saare kohta vaata artiklit Herm (Kanalisaared). Prantsusmaa valla kohta vaata artiklit Herm (Prantsusmaa). Herm oli antiikkunstis ruudu- või ristkülikukujuline kivist või pronksist skulptuur, mille ülaosas oli kujutatud jumal Hermese peakuju, tavaliselt habemega, ja allosas mehe suguelundeid. Vana-Kreekas olid hermid kultusobjektid. Hermid paiknesid ristteedel, põllumaade piiridel ja majade sissekäikude juures. Renessansis hakati hermimotiivi kasutama hermpilastri vormis ehitiste, mööbli ja tarbekunstiesemete kaunistamiseks; mehe asemel võis olla ka naisefiguur. Barbara Graziosi. Olümpose jumalad. Ajalugu. Tallinn: Äripäev 2015, lk 89 Kunstileksikon. Eesti Klassikakirjastus, 2001  Herm – pildid, videod ja helifailid Wikimedia Commonsis
Sankt Andrä-Höch

Sankt Andrä-Höch on vald (Gemeinde) Austrias Steiermargi liidumaal Leibnitzi ringkonnas. Sankt Andrä-Höch asub u 35 km Grazist lõunas ja u 15 km Leibnitzist läänes. Valla pindala on 20,62 km². 2018. aasta alguse seisuga elas seal 1731 inimest. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Juhan Lüüs

Juhan Lüüs (sündinud 1970 Tartus) on eesti arhitekt. Ta on lõpetanud Miina Härma Gümnaasiumi ja Tartu Ülikooli. Ta on asutanud projekteerimisfirma nimega Häätare OÜ.[viide?]
Tallinna Pelgulinna Riigigümnaasium

Tallinna Pelgulinna Riigigümnaasium ehk PERG on 2023. aasta sügisel avatud riigigümnaasium. Kooli õppekava fookuses on suure ühiskondliku mõjuga väljakutsed (keskkonnaküsimused ning demokraatia jätkusuutlikkus) ning iga õppija saab kokku panna oma õpitee. Koolis puuduvad õppesuunad, kuid õpilased saavad valida valikmoodulite ja üksikute valikkursuste vahel. Valikute hulgas on moodulid kõigist valdkondadest (nt inseneeria, programmeerimine, küberkaitse, demokraatia ja inimõigused, psühholoogia, praktiline enesehoid, sisekaitse, teater jne). Kooli õppehoone oli valmides Eesti suurim puitehitis ja selles asus esimesel õppeaastal õppima 360 gümnasisti ja täismahus hakkab koolis õppima 1080 õpilast. Pelgulinna riigigümnaasiumi hoone sai Eesti Kultuurkapitali arhitektuuri sihtkapitali 2023. aasta arhitektuuripreemia ning valiti ka aasta puitehitiseks. "Haridus- ja Teadusministeeriumi koduleht - Keskharidus". "Meie kool". Tallinna Pelgulinna Riigigümnaasium. Vaadatud 25. aprillil 2024. "Valikmoodulid". Tallinna Pelgulinna Riigigümnaasium. Vaadatud 25. aprillil 2024. "Uhke puidust kool: suunanäitaja linnaruumis". Ehitusest.ee. "Kolm Tallinna riigigümnaasiumit avavad uksed ja alustavad õppetööd". www.rkas.ee. Vaadatud 25. aprillil 2024. "Laienevad Tallinna riigigümnaasiumid asuvad õpetajaid värbama - Õpetajate Leht : Õpetajate Leht". opleht.ee. 15. jaanuar 2024. Vaadatud 25. aprillil 2024. OKIA. "Eesti arhitektuuripreemiad 2023". Sirp. Vaadatud 25. aprillil 2024. ERR, Reet Weidebaum | (3. november 2023). "Aasta parimaks puitehitiseks valiti Pelgulinna riigigümnaasium". ERR. Vaadatud 25. aprillil 2024.
William Johnson (kunstnik)

William Henry Johnson (18. märts 1901 Florence, Lõuna-Carolina – 13. aprill 1970 Central Islip, New Yorgi osariik) oli USA kunstnik. Ta oli afroameeriklane. Ta õppis New Yorgi kunstikoolis National Academy of Design koos Charles Webster Hawthorne'iga, kellest sai hiljem tema mentor. Hiljem elas ja töötas Johnson Prantsusmaal, kus ta sai mõjutusi modernismist. Ta abiellus Euroopas Taani tekstiilikunstniku Holcha Krakega, kellega ta elas mõnda aega Skandinaavias. Seal avaldas Johnsonile muljet kohalik kunstitraditsioon. 1938. aastal kolis ta koos Krakega USA-sse. Seejärel asus Johnson kunstiõpetajana tööle Harlem Community Art Centeris. Johnsoni stiil arenes realismist ekspressionismini ja seal edasi kujutava rahvakunstini, mille järgi on ta kõige rohkem tuntud. Märkimisväärne kogus tema maale, akvarelle ja graafikat asub Smithsonian American Art Museumis, mis on korraldanud tema tööde näitusi. "Tänavamuusikud" (1939–1940) "Külvamine" (1940) William H. Johnson. Smithsonian American Art Museum. Vaadatud 22.10.2022 "Art and Life of William H. Johnson: A Guide for Teachers". Smithsonian American Art Museum. Originaali arhiivikoopia seisuga 13. juuni 2015. Vaadatud 22.10.2022. The William H. Johnson Foundation For The Arts
Kennitala

Kennitala (lühend kt.) on Islandil kasutatav isikukood. Kennitala antakse nii Islandi kodanikele sündides, Islandil elavatele välismaalastele registreerides ja ka organisatsioonidele. Kennitala võeti kasutusele 1987. aastal, vahetades välja senise nime baasil kasutava koodi. Kennitala koosneb kümnest numbrist. Esimesed kuus moodustavad isiku sünnikuupäeva, seitsmes ja kaheksas valitakse suvaliselt vahemikus 20–99, üheksas on kontrollnumber ja kümnes on sünnisajand (9 = 1900–1999, 0 = 2000–2099). Tavaliselt kirjutatakse kennitalad sünnipäeva ja teiste numbrite vahele sidekriipsuga, näiteks 120174–3399. Üldvalem on seega D1D2M1M2Y1Y2R1R2PC. Kontrollnumbri valem on: P 0 = ( 3 D 1 + 2 D 2 + 7 M 1 + 6 M 2 + 5 Y 1 + 4 Y 2 + 3 R 1 + 2 R 2 ) mod 1 1 {\displaystyle P_{0}=(3D1+2D2+7M1+6M2+5Y1+4Y2+3R1+2R2){\bmod {1}}1} P = { 0 , kui  P 0 =0 11 − P 0 , vastasel korral {\displaystyle P={\begin{cases}0,&{\text{kui }}P_{0}{\text{=0}}\\11-P_{0},&{\text{vastasel korral}}\end{cases}}} Kennitala disaini järgi saab ühel päeval sündinud olla kuni 80 inimest. Kennitalat kasutatakse ka organisatsioonide ja ettevõtete registreerimiseks, kasutades registrisse kandmise kuupäeva. Et ei tekiks konflikti inimestega, liidetakse esimesele numbrile 4 (näiteks 25. kuupäeva korral 65). Kennitala sarnaneb teiste Euroopa riikide isikukoodidega, kuid Islandil kasutatakse seda eriti laialdaselt – näiteks ettevõtetes ja haridusasutustes ei kasutata siseseid isikutuvastussüsteeme, vaid riiklikku kennitalat, ning pangateenused nõuavad kennitala kasutamist. Ka Islandi internetipangateenustes saab võrrelda nimesid numbritega. Kuna kennitala on vägagi avalik, ei kasutata seda autentimiseks. Kuna Islandi riiklik register on täielik, ei ole riigis vaja pidada rahvaloendusi: rahva statistika saab lihtsalt andmebaasist. "System ID number". Islandi statistikaamet. Originaali arhiivikoopia seisuga 28.02.2021. Vaadatud 22.10.2022.
Bicaz

Bicaz (ungari keeles Békás) on linn Rumeenias Neamți maakonnas. Linn asub ajaloolises Moldova piirkonnas. Linna haldusalasse kuulub kuus küla: Capșa, Dodeni, Izvoru Alb, Izvoru Muntelui, Potoci ja Secu. Bizaci on esmamainitud 1625. aastal. 1950. aastal algas Bistrița jõel hüdroelektrijaama ehitus. Bizacisse rajati ehitajate ja hüdroelektrijaama töötajate elamud. Veehoidla valmis 1960. aastal. Samal aastal sai Bizac linnaõigused. Florin Jbanca:Cel mai mic oraş din judeţul Neamţ. Bicaz, urbea născută odată cu barajul lacului de acumulare Izvorul Muntelui adevarul.ro, 6. aprill 2015
Penny Wong

Penelope Ying-Yen Wong (sündinud 5. novembril 1968) on Austraalia poliitik, 23. maist 2022 Austraalia välisminister. Wong on alates 1. juulist 2002 olnud Lõuna-Austraalia osariigi esindaja senatis ning varem onud kliimamuutuse minister (2007–2010) ja rahandusminister (2010–2013). 2013. aastast on ta Austraalia Tööpartei juht senatis ning aastatel 2013–2022 oli ta valitsuse juht senatis. Wong sündis Malaisias, tema isa on Malaisia hiinlane, ema angloaustraallane. Ta õppis Adelaide'i Scotch College'is ning sai Adelaide'i Ülikoolist bakalaureusekraadi õigusteaduses. Enne senatisse kandideerimist töötas ta advokaadi ja poliitnõunikuna. Tema biograaf on Wongi kirjeldanud sõnadega "põhimõttekindel, intellektuaalne, privaatne, vaoshoitud ja selge mõistusega". 2008. aastal sai temast ajaloo esimene Aasias sündinud Austraalia valitsuse liige. Ta oli ka esimene avalikult gei naissoost Austraalia parlamendi liige ning mängis olulist rolli samasooliste abielude legaliseerimisel 2017. aastal. Kevin Ruddi esimene valitsus Julia Gillardi valitsus Julia Gillardi teine valitsus Kevin Ruddi teine valitsus Anthony Albanese'i valitsus Palestiina rahvuslus Jeruusalemma poliitiline staatus Antisemitism "The Hon. Penny Wong Lecture on Climate Change". Faculty of Law. Queensland University if Technology. Originaali arhiivikoopia seisuga 18. veebruar 2011. Vaadatud 30. septembril 2010. Simons, Margaret (2019). Penny Wong: Passion and Principle. Australia: Black Inc. ISBN 9781760640859. "Panellist: Penny Wong - Q&A - ABC TV". www.abc.net.au. Originaali arhiivikoopia seisuga 9. jaanuar 2014. "Marriage equality movement 'unstoppable', Senator Penny Wong tells Melbourne rally". ABC News. 13. juuni 2015. "Penny Wong on the 'yes' vote that gives her daughters the Australia she wants for them". 9News. 16. november 2017. Farouque, Farah (10. juuni 2006). "Why, oh why can't I have a civil union?". The Age. Australia. Originaali arhiivikoopia seisuga 24. veebruar 2007. Vaadatud 23. mail 2007. "Australia's Rudd sworn in as PM". BBC News. 3. detsember 2007. Originaali arhiivikoopia seisuga 3. detsember 2007. Vaadatud 3. detsembril 2007. "Brown "horrified" at Wong's anti-gay marriage stance". Sydney Morning Herald. 26. juuli 2010. Originaali arhiivikoopia seisuga 6. november 2016. Vaadatud 5. novembril 2016. Parliamentary Profile: Labor website Summary of parliamentary voting for Senator Penny Wong on TheyVoteForYou.org.au
Kayla Barron

Kayla Jane Barron (sündinud 19. septembril 1987) on Ameerika Ühendriikide mereväelane, insener ja NASA astronaut. Pärast keskkooli lõpetamist 2006. aastal, astus Barron Ameerika Ühendriikide Mereväeakadeemiasse ja sai 2010. aastal bakalaureusekraadi süsteemitehnikas. Pärast akadeemia lõpetamist, sai asus ta õppima Cambridge'i Ülikooli ning sai 2011. aastal magistrikraadi tuumatehnika erialal. Pärast ülikooli lõpetamist, sai Barronist esimesi naismereväelasi, kes saadeti ohvitseriks allveelaevale. Pärast väljaõppe lõppu asus ta teenima Ohio-klassi allveelaeval USS Maine ning osales kolmes patrullis. Enne NASA astronaudiks saamist, oli Barron Mereväeakadeemia superintendendi abi. Barron valiti NASA astronaudiks 2017. aastal. Ta määrati SpaceX Crew-3 meeskonnaliikmeks, mis startis 11. novembril 2021 ning oli 66. ja 67. ekspeditsiooni liige. Barron saabus tagasi Maale 6. mail 2022. "Blast off for scholar as she heads into space". Gates Cambridge. Vaadatud 22. oktoober 2022. "Kayla Barron NASA Astronaut". NASA. Vaadatud 22. oktoober 2022.
Kolmanda astme linn

Kolmanda astme linn oli 1. mail 1938 jõustunud linnaseaduse alusel linn, kus oli vähem kui 10 000 elanikku. Kolmanda astme linnu oli 25: Antsla (1. mail 1938 1599 elanikku), Elva (2058 elanikku), Haapsalu (4811 elanikku), Jõgeva (1471 elanikku), Jõhvi (2431 elanikku), Kallaste (1576 elanikku), Keila (1139 elanikku), Kilingi-Nõmme (1963 elanikku), Kunda (1963 elanikku), Kuressaare (4754 elanikku), Kärdla (1497 elanikku), Mustla (1033 elanikku), Mustvee (2652 elanikku), Mõisaküla (2404 elanikku), Otepää (2133 elanikku), Paide (3396 elanikku), Paldiski (707 elanikku), Petseri (4854 elanikku), Põltsamaa (2921 elanikku), Sindi (2083 elanikku), Suure-Jaani (1100 elanikku), Tapa (3739 elanikku), Tõrva (3069 elanikku), Türi (3223 elanikku) ja Võru (6399 elanikku). Kolmanda astme linnas oli linnavalitsuse juhi ametinimetuseks maakonnalinnades (Haapsalu, Kuressaare, Paide, Petseri ja Võru) linnapea ja teistes linnades linnavanem. Esimese astme linn Teise astme linn Linnavanem Vabariigi Presidendi otsus nr. 15., Riigi Teataja, nr. 51, 24 mai 1938 Linnade rahvastik mais 1938. a. Alatine tabel nr. 15. Eesti Statistika, juuli-august 1938 (25. august 1938), nr. 200 (7) – 201 (8), lk. 146 Vabariigi Presidendi otsus nr. 15 – 19. maist 1938
Sankt Georgen an der Stiefing

Sankt Georgen an der Stiefing (keskbaieri Sankt Georgen on da Stiefing) on vald (Marktgemeinde) Austrias Steiermargi liidumaal Leibnitzi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Johann im Saggautal

Sankt Johann im Saggautal on vald (Gemeinde) Austrias Steiermargi liidumaal Leibnitzi ringkonnas. Sankt Johann im Saggautal asub Eichbergil Lõuna-Steiermargis. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Nikolai im Sausal

Sankt Nikolai im Sausal on vald (Marktgemeinde) Austrias Steiermargi liidumaal Leibnitzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
SpaceX Crew-3

SpaceX Crew-3 oli SpaceX-i Crew Dragoni kolmas mehitatud missioon. Missioon startis 11. novembril 2021 ja saabus sama päeva hilisõhtul Rahvusvahelisse kosmosejaama. Kosmoselaeva pardal viibis neli astronauti, kes said 66. ja 67. ekspeditsioon liikmeteks. See oli Crew Dragon Endurance'i esmalend. Missioon naasis Maale 6. mail 2022. Missioonil osalesid astronaudid NASA 22. astronautide grupist, kellest said enda grupi esimesed astronaudid, kes on käinud kosmoses. Matthias Maurer sai 600. kosmoses käinud inimeseks ning Raja Chari oli esimene missiooni komandör pärast 1973. aastal toimunud missiooni Skylab 4, kes oli missiooni ajal oma esmalennul. "Crew Dragon Endurance delivers Crew-3 to International Space Station". NASA Spaceflight. Vaadatud 22. oktoober 2022. "SpaceX's Crew-3 lifts off for space station on Dragon Endurance". CollectSpace. Vaadatud 22. oktoober 2022.
Sankt Veit in der Südsteiermark

Sankt Veit in der Südsteiermark on 2015. aastast vald (Marktgemeinde) Austrias Steiermargi liidumaal Leibnitzi ringkonnas. Sankt Veit in der Südsteiermargi vald loodi vallareformi osana 2014. aasta lõpus, kui ühendati endised vallad Sankt Veit am Vogau ja Sankt Nikolai ob Draßling Leibnitzi ringkonnast ning Weinburg am Saßbach Kagu-Steiermargi ringkonnast. Kagu-Steiermargi ringkonna ja Leibnitzi ringkonna piir nihkus, et uus vald saaks asuda täielikult Leibnitzi ringkonnas. Endine vald Weinburg am Saßbach kuulus 2012. aasta lõpuni Radkersburgi ringkonda. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Schwarzautal

Schwarzautal on 2015. aastast vald (Gemeinde) Austrias Steiermargi liidumaal Leibnitzi ringkonnas. Vald loodi vallareformi osana 2014. aasta lõpus, kui ühendati järgmised vallad: Schwarzau im Schwarzautal, Wolfsberg im Schwarzautal, Breitenfeld am Tannenriegel, Hainsdorf im Schwarzautal ja Mitterlabill. Mitterlabill ja Schwarzau im Schwarzautal asusid Kagu-Steiermargi ringkonnas, ülejäänud asusid Leibnitzi ringkonnas. Ringkondade piire muudeti, et uus vald asuks täielikult Leibnitzi ringkonnas. 2012. aasta lõpuni kuulusid endised vallad Mitterlabill ja Schwarzau im Schwarzautal Feldbachi ringkonda. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Straß in Steiermark

Straß in Steiermark on vald (Gemeinde) Austrias Steiermargi liidumaal Leibnitzi ringkonnas. Straß in Steiermark asub Steiermargi lõunaosas, Sloveenia piiri ääres. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tillmitsch

Tillmitsch on vald (Gemeinde) Austrias Steiermargi liidumaal Leibnitzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Wagna

Wagna on vald (Marktgemeinde) Austrias Steiermargi liidumaal Leibnitzi ringkonnas. Vana-Rooma linn Flavia Solva asus praeguse Wagna lähedal. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ann-Luise Bertell

Ann-Luise Maria Bertell (neiuna Ann-Luise Maria Gammelgård; sündinud 25. oktoobril 1971 Pohjanmaa maakonnas) on soomerootsi kirjanik, näitleja ja lavastaja. Ta on lõpetanud 1995. aastal Helsingi Teatriakadeemia teatrikunsti magistrikraadiga. Ta on kirjutanud luulet, lasteraamatuid, näidendeid ja romaane. Aastatel 2010–2015 töötas ta Wasa Teatri direktorina. Tema loomingust on eesti keelde tõlgitud "Heiman" (originaal ilmus 2020), mis ilmus pealkirjaga "Kodutalu" 2022. aastal sarjas "Põhjamaade romaan" Tõnis Arnoveri tõlkes. Ta elab Vöyri vallas Pohjanmaa maakonnas
Erameeskondade programm

Erameeskondade programm (Commercial Crew Program, CCP) on NASA programm, mille raames pakuvad erafirmad NASAle lepingu alusel mehitatud lende Rahvusvahelisse Kosmosejaama. Esimene firma, mis hakkas erameeskondade programmi raames missioone korraldama oli SpaceX, mille kosmoselaev Crew Dragon alustas lende 2020. aastal. 2025. aastast peaks programmi raames hakkama lende pakkuma ka Boeing, mis kasutaks selleks CST-100 Starlinerit. NASA on Boeingult tellinud kuus mehitatud missiooni ja SpaceX-ilt neliteist, mis peaksid katma vajalikud lennud kuni 2030. aastani. Lepingute kohaselt kuuluvad kosmoselaevad firmale ning firma vastutab ka laevade käituse eest. Iga missiooni meeskonda kuulub neli astronati ning võimalik on ka viienda astronaudi määramine missioonile. Stardid toimuvad iga kuue kuu tagant ning üks kosmoselaev on jaamas kuus kuud. "Mehitatud erakosmoselendude ajastule rajab teed NASA erameeskondade programm". Delfi Forte. Vaadatud 22. oktoober 2022. "Commercial Crew Program - Essentials". NASA. Vaadatud 22. oktoober 2022.
Ryan Yates

Ryan James Yates (sündinud 21. novembril 1997 Lincolnis) on Inglismaa jalgpallur, kes mängib poolkaitsjana Inglismaa Premier League'i klubis Nottingham Forest. Nottingham Foresti noorteakadeemiaga liitus ta 2005. aastal. Enne Nottingham Foresti põhimeeskonnas debüteerimist mängis ta laenul teistes klubides: hooajal 2016/17 Inglismaa tugevuselt viienda liiga klubis Barrow ja Inglismaa tugevuselt kolmanda liiga klubis Shrewsbury Town ning hooajal 2017/18 Inglismaa tugevuselt neljanda liiga klubis Notts County ja tugevuselt kolmanda liiga klubis Scunthorpe United. Nottingham Foresti meeskonnas debüteeris Yates Inglismaa esiliigas lõpuks hooajal 2018/19. Hooajal 2021/22 lõi ta Inglismaa esiliigas kaheksa väravat ja valiti liigahooaja sümboolsesse koosseisu. Samal hooajal kindlustas ta klubiga pääsu Premier League'i. "Football Manager EFL Team of the Season line-ups announced". www.efl.com. Vaadatud 15. juunil 2022.
SpaceX Crew-4

SpaceX Crew-4 oli NASA erameeskondade programmi neljas lend ja Crew Dragoni kuues mehitatud lend. Missioon startis 27. aprillil 2022 ja saabus Rahvusvahelisse Kosmosejaama sama päeva hilisõhtul. Kosmoselaeva pardal oli kolm NASA ja üks ESA astronaut. See oli Crew Dragon Freedomi esmalend. Missioon naasis Maale 14. oktoobril 2022.